|  |  |  |  |  |  |  |
| --- | --- | --- | --- | --- | --- | --- |
|  |  | Vår dato: | | |  | Vår ref: |
|  |  | 20.06.2024 | | |  | 2024/5060 |
|  |  |  | | |  |  |
|  |  | Dykkar dato: | | |  | Dykkar ref: |
|  |  |  | | |  |  |
|  | |  | |  | | |
| Landbruks- og matdepartementet  Postboks 8007 Dep  0030 OSLO | |  | Saksbehandlar, innvalstelefon | | | |
|  | Øyvind Vatshelle, 5557 2178 Kristin Espeset, 5557 2141 | | | |
|  |  | | | |
|  | | | | |
|  | | | | |
|  | | | | |  |
|  |  | | | |

# Svar på høyring - forslag til ny gjødselbrukforskrift

Vi viser til forslag til ny forskrift om lagring og bruk av gjødsel mv. (gjødselbrukforskrift) sendt på høyring 20.3.2024 med høyringsfrist 20.6.2024.   
  
Høyringsutkastet er positivt for å redusere avrenning til vassmiljø, utslepp til luft og for å ta betre vare på fosfor som avgrensa ressurs for den langsiktige matproduksjonen i verda. Statsforvaltaren i Vestland meiner at forslaget inneber mange særs gode løysingar. Vi ser òg behov for nokre justeringar for å klare å gjennomføre det nye regelverket. Vi ser fram til at ny gjødselbruksforskrift blir vedteke.

Blant dei viktigaste innspela våre vil vi omtale:

* Endringane krev utvida lagerkapasitet, truleg i stort omfang.
* Vi støttar hovudprinsippet om betre balanse mellom gjødsling og avling når det gjeld fosfor. Dei føreslegne fosforgrensene er eit godt kompromiss.
* Det er behov for ytterlegare innrettingar for å unngå at fosfor frå havbruksnæringa blir tilført landbruksjorda i Vestland, der det ikkje er behov for fosfor. Det er viktig å få på plass omsettingskrav for resirkulert fosfor så raskt som mogleg.
* Det er behov for ressursar og gode verktøy til kommunane, både for å godkjenne spreieareal og for å føre tilsyn med at husdyrgjødsel blir brukt på store nok areal. Det blir behov for auka tilsyn for å handheve eit innskjerpa regelverk.
* Vi meiner at kommunane framleis skal ha ansvar for dispensasjon for spreietidspunkt. Vi støttar at Statsforvaltaren får ansvar for å gjere vedtak og vedta forskrifter som gjeld innskjerpingar til og dispensasjonar frå dei generelle krava i forskrifta. Vi meiner det er viktig at det blir laga rundskriv slik at praktiseringa blir mest mogleg lik i heile landet.
* Landbruksføretak med stor produksjon treng lengre tid for omstilling og tilpassing til nytt regelverk, og det krev også mykje arbeid for landbruksforvaltinga. Statsforvaltaren i Vestland ber derfor om meir tid for gjennomføringa knytt til spreietidspunkt, godkjenning av spreieareal og fosforgrenser.

* Mange føretak må gjere store investeringar i lausdriftsfjøs. Utviding av gjødsellager vil kome i tillegg og kan gje store økonomiske utfordringar for landbruket i Vestland fylke der bruka er høvesvis små.

Vi viser til vedlagt fagleg notat frå landbruksavdelinga og miljøavdelinga. Her er meir detaljerte og grunngjevne endringsforslag og kommentar til dei einskilde paragrafane.

|  |  |  |
| --- | --- | --- |
| Med helsing  Christian Rekkedal  *landbruksdirektør* | Kjell Kvingedal *miljødirektør* |  |

*Dokumentet er elektronisk godkjent*